Diari Oficial de la Generalitat Valenciana


Sumari del DOGV 6620, del 30-09-2011 (2011/9960)

Resolució de 19 de setembre de 2011, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte per a construcció de la línia elèctrica a 132 kV, S/C entre la ST Carrús i la ST Rocamora, així com per al desmantellament entre els suports núm. 30 i núm. 106 i els suports núm. 33 i núm. 42 de la línia de 132 kV, S/C ST Elx Sud-ST Rocamora i entre els suports núm. 114 i núm. 125 de la línia de 132 kV, S/C, ST Rocamora-Carrús, ATLINE/2005/379/03 i ATLIRE/2009/68/03 als termes municipals de Crevillent, San Isidro, Albatera, Orihuela, Callosa del Segura i Granja de Rocamora, província d'Alacant. (Expedient d'expropiació forçosa JUEXPR/2011/4).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9960


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució de 19 de setembre de 2011, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte per a construcció de la línia elèctrica a 132 kV, S/C entre la ST Carrús i la ST Rocamora, així com per al desmantellament entre els suports núm. 30 i núm. 106 i els suports núm. 33 i núm. 42 de la línia de 132 kV, S/C ST Elx Sud-ST Rocamora i entre els suports núm. 114 i núm. 125 de la línia de 132 kV, S/C, ST Rocamora-Carrús, ATLINE/2005/379/03 i ATLIRE/2009/68/03 als termes municipals de Crevillent, San Isidro, Albatera, Orihuela, Callosa del Segura i Granja de Rocamora, província d'Alacant. (Expedient d'expropiació forçosa JUEXPR/2011/4). [2011/9960]
En data 22 de novembre de 2010, la Direcció General d'Energia va dictar resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte per a construcció de la línia elèctrica a 132 kV, S/C, entre la ST Carrús i la ST Rocamora, així com per al desmantellament entre els suports núm. 30 i núm. 106 i els suports núm. 33 i núm. 42 de la línia de 132 kV, S/C ST Elx Sud-ST Rocamora, i entre els suports núm. 114 i núm. 125 de la línia de 132 kV, S/C, ST Rocamora-Carrús.
L'esmentada declaració d'utilitat pública, d'acord amb el que s'ha disposat en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica la urgent ocupació, i se'ls aplicarà el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el cap del Servici Territorial d'Energia d'Alacant, per complir el que s'ha disposat en el mencionat article 52 de la Llei d'Expropiació Forçosa, ha resolt convocar els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.
Totes les persones interessades, així com les que siguen titulars de qualssevol tipus de drets o interessos sobre els béns afectats, hauran d'acudir personalment o representades per persona degudament autoritzada i aportar els documents acreditatius de la titularitat i l'últim rebut de la contribució; podran anar acompanyades dels seus perits i un notari, si ho consideren oportú, amb despeses a càrrec seu.
L'alçament d'actes tindrà lloc els pròxims dies 2, 3, 7, 8, 9 i 10 de novembre de 2011.
A l'Ajuntament d'Orihuela, a partir de les 09.00 hores, el dia 2 de novembre de 2011.
A l'Ajuntament de Callosa del Segura, a partir de les 09.00 hores, el dia 3 de novembre de 2011.
A l'Ajuntament d'Albatera, a partir de les 09.00 hores, els dies 7, 8, 9 de novembre de 2011.
A l'Ajuntament de Granja de Rocamora, a partir de les 09.00 hores, el dia 10 de novembre de 2011.
A l'Ajuntament de Crevillent, a partir de les 12.00 hores, el dia 10 de novembre de 2011.
L'ordre d'alçament d'actes es comunicarà a cada persona interessada mitjançant la corresponent cèdula de citació, i la relació de titulars convocats apareixerà al tauler d'edictes dels ajuntaments assenyalats i en l'annex.
Es comunica que esta publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat o a aquells en què, tot i haver-se intentat la notificació, no s'haguera pogut efectuar.
En l'expedient d'expropiació, Iberdrola Distribución Eléctrica, SAU assumirà la condició de beneficiària.
Alacant, 19 de setembre de 2011.- El cap del Servici Territorial d'Energia d'Alacant (R 01.09.2011 del conseller d'Economia, Indústria i Comerç): Rafael Muñoz Gómez.\* \* \* \* \* \* \* \* \* \* \* \* \*